Up-848/06
Natisni
Opravilna št.:
Up-848/06
Datum odločitve:
10. 7. 2006
ECLI:
ECLI:SI:USRS:2006:Up.848.06
Akt:
Ustavna pritožba zoper zamudno sodbo Okrožnega sodišča v Novem mestu št. Pg 182/2005 z dne 21. 12. 2005
Izrek:
Ustavna pritožba zoper zamudno sodbo Okrožnega sodišča v Novem mestu št. Pg 182/2005 z dne 21. 12. 2005  se zavrže.
Evidenčni stavek:
Ustavno sodišče je ustavno pritožbo zavrglo, ker niso izpolnjene procesne predpostavke za njeno obravnavanje. V obravnavani zadevi namreč niso izčrpana niti redna pravna sredstva. Svojo trditev, da mu izpodbijana sodba sploh še ni bila vročena, bo lahko pritožnik uveljavljal v pritožbi zoper izpodbijano sodno odločbo.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
29. 5. 2006
Vrsta odločitve:
sklep
Vrsta rešitve:
zavrženje
Dokument:
US26329
Dokument v PDF obliki:
Up-848-06.pdf
113 KB
Prenesite datoteko
Up-848/06-4
10. 7. 2006
SKLEP
Ustavno sodišče je v postopku za preizkus ustavne pritožbe A. A. iz Ž. Ž., ki ga zastopa B. B., odvetnik v Z. Z., na seji senata dne 29. junija 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper zamudno sodbo Okrožnega sodišča v Novem mestu št. Pg 182/2005 z dne 21. 12. 2005  se zavrže.
Obrazložitev
1. Pritožnik vlaga ustavno pritožbo zoper v izreku navedeno zamudno sodbo prvostopenjskega sodišča, s katero je sodišče ugodilo zahtevku tožeče stranke proti družbi, katere edini družbenik je bil pritožnik. Pritožnik v ustavni pritožbi navaja, da je bil z izpodbijano sodbo prvič seznanjen šele 9. 5. 2006, in sicer v postopku izvršbe zoper njega kot edinega pravnega naslednika tožene stranke.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva.
3. Zoper prvostopenjsko sodbo je na podlagi prvega odstavka 333. člena Zakona o pravdnem postopku (Uradni list RS, št. 26/99 in nasl. – ZPP)  dovoljena pritožba. Iz pritožnikovih navedb je razvidno, da pritožnik pritožbe ni vložil. Kolikor drži trditev, da mu izpodbijana zamudna sodba sploh še ni bila vročena, pa sodba še ni pravnomočna, kar bo lahko pritožnik uveljavljal z ugovorom v izvršilnem postopku. Ker v obravnavani zadevi niso izčrpana niti redna pravna sredstva, niso izpolnjene procesne predpostavke za obravnavanje ustavne pritožbe. Zato je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić